Iepirkuma komisijas 
2025. gada 4. decembra sēdē (protokols Nr. SIA RNP 2025/63 – 2) 
sniegtās atbildes uz jautājumiem par iepirkuma 
“Finanšu procesu efektivizācijas potenciāla izvērtējums”, 
identifikācijas numurs SIA RNP 2025/63, 
nolikumu

	[bookmark: _Hlk215563264]Jautājums
	Atbilde

	1. Lūdzam precizēt Nolikuma punktu 4.4.2.b, kur ir noteiktas prasības finanšu ekspertam - “finanšu eksperts, kuram ir spēkā esošs ACCA (angl. - Association of Chartered Certified Accountants) grāmatvedības eksperta (vai ekvivalents) sertifikāts…”. Lūdzam precizēt pieņemamus ACCA ekvivalentus (piemēram, FCAA, CIA, CFA vai citi).
	Komisija skaidro, ka iepirkuma nolikuma 4.4.2. punkta “b” apakšpunktā norādītajam ACCA (angl. - Association of Chartered Certified Accountants) grāmatvedības eksperta sertifikātam kā ekvivalenti tiktu uzskatīti, piemēram, šādi sertifikāti:
- CFA (angl. - Chartered Financial Analyst) sertifikāts;
- CIA (angl. - Certified Internal Auditor) sertifikāts.

	2. Lūdzam precizēt Nolikuma 5.2.4.1. punktā noteikto piedāvājumu vērtēšanas kārtību. Apskatot piedāvātā projektu vadītāja un/vai finanšu eksperta pieredzes un IT eksperta pieredzes vērtēšanas kritērijus, nav skaidra maksimālo punktu skaita (12) piešķiršanas kārtība. Punktu piešķiršanas metodikā minēti gadījumi, kad tiek piešķirti 8, 4 vai 2 punkti – vai tas nozīmē, ka, lai iegūtu maksimālo punktu skaitu, jānorāda vismaz 2 projekti ar publiskā sektora kapitālsabiedrībām un vismaz 2 projekti ar privāto tiesību juridiskajām personām?
	Komisija skaidro, ka saskaņā ar iepirkuma nolikuma 5.2.4.1. apakšpunktā norādīto punktu piešķiršanas metodiku vērtēšanas kritērijiem Nr. 2 “Piedāvātā projektu vadītāja un/vai finanšu eksperta pieredze” un Nr. 3 “Piedāvātā IT eksperta pieredze”, lai par katru vērtēšanas kritēriju atsevišķi iegūtu maksimālo punktu skaitu (12 punkti), vienlaikus jānorāda:
a) vismaz divi sniegti pakalpojumi publiskas personas kapitālsabiedrībām, kuru apgrozījums gadā, kad sniegts konkrētais pakalpojums, pārsniedz 30 000 000,00 EUR (tiek piešķirti 8 punkti), un
b) vismaz divi sniegti pakalpojumi privāto tiesību juridiskajām personām, kuru apgrozījums gadā, kad sniegts konkrētais pakalpojums, pārsniedz 50 000 000,00 EUR (tiek piešķirti 4 punkti).


	3. Pielikumā pievienojam priekšlikumus iepirkuma “Finanšu procesu efektivizācijas potenciāla izvērtējums”, Nr. SIA RNP 2025/63, līguma projekta grozījumiem. Lūdzam izskatīt un izvērtēt grozījumu ieviešanu.[footnoteRef:1] [1:  3.1.-3.19. apakšpunktā norādīti piegādātāja piedāvātie iepirkuma līguma projekta grozījumi (piegādātāja mainītās līguma projekta teksta sadaļas norādītas zilā krāsā). Pārsvītrotais teksts – teksts, ko piegādātājs piedāvā līguma projektā dzēst. Apakšā pasvītrotais teksts – teksts, ar ko piegādātājs piedāvā līguma projektu papildināt.] 

	

	3.1. 2.5. Pakalpojuma cena nav paaugstināma visā Līguma darbības laikā.
	Komisija skaidro, ka saskaņā ar iepirkuma līguma projekta 13.2. punktu līguma darbības termiņš noteikts 12 (divpadsmit) mēneši. Minētajā laika posmā Pakalpojuma sniedzējam ir jānodrošina stabila un nemainīga Pakalpojuma cena.
Grozījumi iepirkuma līguma projektā netiks veikti.

	3.2. 5.5. Pakalpojuma sniegšanas laikā Pasūtītājs ir tiesīgs, saskaņojot ar Pakalpojuma sniedzēju, jebkurā brīdī grozīt Darba uzdevumu (tajā skaitā mainīt Darba uzdevuma izpildes termiņus), iesniedzot Pakalpojuma sniedzējam Darba uzdevuma izmaiņas, ko Pakalpojuma sniedzējs izskata Līguma 5.3. punktā noteiktajā kārtībā ne vēlāk kā piecu darba dienu laikā pēc informācijas par veiktajām Darba uzdevuma izmaiņām saņemšanas no Pasūtītāja. Darba uzdevuma grozījumi stājās spēkā ar brīdi, kad tos ir saskaņojušas un ar drošiem elektroniskajiem parakstiem parakstījušas abas Puses. Līdz ar Darba uzdevuma grozījumiem tiek veikti grozījumi Darba uzdevuma izpildes plānā un grafikā, ja to prasa Darba uzdevuma izmaiņu raksturs.
	Komisija skaidro, ka saskaņā ar iepirkuma līguma projekta 5.5. punktu jau ir noteikts, ka izmaiņas Darba uzdevumos ir saskaņojamas ar Pakalpojuma sniedzēju.
Grozījumi iepirkuma līguma projektā netiks veikti.

	3.3. 5.12. Pakalpojuma sniedzējs Pušu saskaņotajā termiņā ne vēlāk kā piecu darba dienu laikā pēc tam, kad saņēmis Līguma 5.11.2. apakšpunktā minēto paziņojumu no Pasūtītāja, vai citā Pušu saskaņotajā termiņā, ja to prasa konstatēto Pakalpojuma neatbilstību raksturs un sarežģītība, novērš paziņojumā norādītās neatbilstības, ja tās ir objektīvas un pamatotas. Ja Izpildītājs no Pasūtītāja Līguma 5.11.2.punkta kārtībā saņemto paziņojumu uzskata par nepamatotu, Izpildītājs ne vēlāk kā 5 (piecu) darba dienu laikā no Līguma 5.11.2.punktā norādītā paziņojuma saņemšanas, iesniedz Pasūtītājam iebildumus par paziņojumā norādīto.
	Komisijas ieskatā Pakalpojuma sniedzēja iebildumi Pasūtītāja paziņojumam par Pakalpojuma neatbilstību nav pietiekams pamats, lai Pasūtītāja paziņojumu vērtētu kā nepamatotu. Komisija skaidro, ka Pušu domstarpību atrisināšanai par sniegtā Pakalpojuma atbilstību iepirkuma līguma projektā noteiktajām prasībām, t.sk. par paziņojuma par Pakalpojuma neatbilstībām pamatotību, tiek piemēroti iepirkuma līguma projekta 16.1. punkta un saistošo normatīvo aktu noteikumi.
Grozījumi iepirkuma līguma projektā netiks veikti.

	3.4. 6.8. Ja Pakalpojums sniegts nekvalitatīvi, neatbilstoši Līguma 1.4. punktā noteiktajām prasībām, un Pasūtītājs ir iesniedzis Pakalpojuma sniedzējam paziņojumu par konstatētajām neatbilstībām, apmaksa tiek veikta Līguma 6.1. punktā noteiktajā termiņa pēc Pakalpojuma neatbilstību novēršanas, ievērojot tai skaitā Līguma 5.12.punktā noteikto.
	Ņemot vērā Komisijas sniegto atbildi par piegādātāja piedāvātajiem grozījumiem iepirkuma līguma projekta 5.12. punktā, Komisija informē, ka grozījumi iepirkuma līguma projekta 6.8. punktā netiks veikti.

	3.5. 6.9. Ja Pasūtītājs izbeigs Līgumu līdz Pakalpojuma sniedzēja Pakalpojuma pilnīgai izpildei Līgumā paredzētajā apjomā, Pasūtītājs veic samaksu tikai par Pakalpojuma sniedzēja faktiski izpildīto Pakalpojuma apjomu uz Līguma izbeigšanas brīdi, proporcionāli Pakalpojuma sniedzēja Pakalpojuma izpildei faktiski patērētajam laikam.
	Komisija skaidro, ka saskaņā ar iepirkuma līguma projekta 13.11. punktu, ja līgums ir izbeigts saskaņā ar līguma 13.10.3. apakšpunktu, Pasūtītājs veic samaksu Pakalpojuma sniedzējam par faktiski izpildītā Pakalpojuma apjomu uz Līguma izbeigšanas dienu.
Grozījumi iepirkuma līguma projektā netiks veikti.

	3.6. 7.1. Pasūtītājs:
[..]
7.1.12.	uzņemas atbildību par:
7.1.12.1.	Pakalpojumu apjoma noteikšanu;
7.1.12.2.	nepieciešamo vadības lēmumu pieņemšanu un funkciju veikšanu un atbildības uzņemšanos;
7.1.12.3.	atbilstoša vadītāja, kas pārrauga Pakalpojuma atbilstību, noteikšanu;
7.1.12.4.	par Pakalpojuma rezultātu novērtēšanu;
7.1.12.5.	Pakalpojuma sniegšanai nepieciešamo darbību uzraudzību un tādu darbību iekšējās kontroles izveidošanu un uzturēšanu.

	Komisijas ieskatā Pasūtītāja atbildība par norādītajām darbībām jau izriet no iepirkuma līguma projekta satura.
Grozījumi iepirkuma līguma projektā netiks veikti.

	3.7. 7.2. Pakalpojuma sniedzējs:
[..]
7.2.8. ir tiesīgs vienpusēji apturēt Pakalpojuma izpildi, par to nekavējoties rakstiski informējot Pasūtītāju Līguma 14.1. apakšpunktā noteiktajā kārtībā, gadījumā ja Pasūtītājs Līgumā noteiktajā termiņā nav veicis samaksu par Līgumam atbilstoši sniegto un pieņemto Pakalpojumu;
	Komisija skaidro, ka iepirkuma līguma projekts ir grozīts, to papildinot ar 7.2.12. apakšpunktu, tajā nosakot Pakalpojuma sniedzēja tiesības vienpusēji apturēt Pakalpojuma izpildi, par to nekavējoties rakstiski informējot Pasūtītāju Līguma 14.1. punktā noteiktajā kārtībā, gadījumā, ja Pasūtītājs Līgumā noteiktajā termiņā nav veicis samaksu par Līgumam atbilstoši sniegto un pieņemto Pakalpojumu.

	3.8. 8.5. Ja Pakalpojuma sniedzējs nav veicis Pakalpojumu Līgumā, Darba uzdevumā vai Darba uzdevuma izpildes grafikā noteiktajā vai abpusēji saskaņotajā termiņā, vai nav novērsis Pasūtītāja iesniegtajā paziņojumā konstatētās Pakalpojuma neatbilstības Līgumā vai abpusēji saskaņotajā termiņā, Pasūtītājs ir tiesīgs piemērot Pakalpojuma sniedzējam līgumsodu 0,05 % (piecu simtdaļu no procenta) apmērā no kavētā Pakalpojuma vai tā daļas vērtības Līguma cenas bez PVN par katru kavējuma dienu.
	Komisijas ieskatā iepirkuma līguma projekta 8.5. punktā paredzētais līgumsods ir samērīgs.
Grozījumi iepirkuma līguma projektā netiks veikti.

	3.9. 8.9. Pasūtītājam ir tiesības ar Pakalpojuma sniedzēja piekrišanu ieskaita kārtībā samazināt par Pakalpojumu maksājamo naudas summu tādā apmērā, kādā Līgumā noteiktajā kārtībā ir aprēķināta līgumsoda summa Pakalpojuma sniedzējam, ja Pakalpojuma sniedzējs nav samaksājis līgumsodu Līguma noteiktajā termiņā.
	Komisija skaidro, ka iepirkuma līguma projekts ir grozīts, tā 8.9. punktā nosakot, ka ar Pakalpojuma sniedzēja piekrišanu Pasūtītājam ir tiesības ieskaita kārtībā samazināt par Pakalpojumu maksājamo naudas summu [..].

	3.10. 8.12. Pakalpojuma sniedzējs ir atbildīgs Pasūtītājam par jebkādām prasībām, saistībām, zaudējumiem, kaitējumu, izmaksām vai izdevumiem, kas radušies saistībā ar Līgumu, neatkarīgi no juridiskā pamata. Atbildības apmērs nepārsniedz maksu, kas noteikta par attiecīgajiem pakalpojumiem, kurus Izpildītājs pienācīgi un savlaicīgi sniedzis saskaņā ar Līgumu, kas pienācīgi un laicīgi apmaksāti, t.i., ar rēķina samaksāšanas termiņu, kas norādīts rēķinā par pakalpojumiem, saistībā ar kuriem radušies attiecīgie zaudējumi, izņemot gadījumu, ja ar spēkā stājušos tiesas nolēmumu atzīts Izpildītāja tīšs pārkāpums vai rupja neuzmanība.
	Komisijas ieskatā nav pamata papildināt iepirkuma līguma projektu ar piegādātāja piedāvāto 8.12. – 8.20. punktu, jo Pušu atbildību, t.sk. Pakalpojuma sniedzēja atbildību par Līguma saistībām, nodarītajiem zaudējumiem, regulē iepirkuma līguma projekta un saistošo normatīvo aktu, t.sk. Civillikuma, noteikumi, kā arī judikatūra.
Grozījumi iepirkuma līguma projektā netiks veikti.

	3.11. 8.13 Pakalpojuma sniedzējs nav atbildīgs par jebkādiem lietošanas, uzņēmējdarbības iespēju, paredzamo ietaupījumu, līgumu, datu, nemateriālās vērtības, ieņēmumu vai peļņas zaudējumiem (neatkarīgi no tā, vai tos uzskata par tiešiem prasījumiem) vai jebkādiem izrietošiem, īpašiem, netiešiem, nejaušiem, soda vai tipveida zaudējumiem, bojājumiem vai izdevumiem, kas rodas saskaņā ar Līgumu.
	Grozījumi iepirkuma līguma projektā netiks veikti.
Skat. Komisijas atbildi pie 3.10. apakšpunkta.

	3.12. 8.14. Gadījumā, ja kāds no zaudējumu atlīdzības noteikumiem tiek atzīts par spēkā neesošu, Pakalpojuma sniedzēja atbildība par jebkuru prasījumu nepārsniedz summu, kas proporcionāla vainojamības pakāpei saistībā ar tāda prasījuma pamatu.
	Grozījumi iepirkuma līguma projektā netiks veikti.
Skat. Komisijas atbildi pie 3.10. apakšpunkta.

	3.13. 8.15. Līguma 8.11. punktā noteiktā zaudējumu atlīdzības robeža attiecas uz visiem Pasūtītāja prasījumiem kopumā, neatkarīgi no tā, vai tie iesniegti vienlaikus vai atsevišķi, un attiecas uz visām Izpildītāja vienībām un iesaistītajām pusēm.
	Grozījumi iepirkuma līguma projektā netiks veikti.
Skat. Komisijas atbildi pie 3.10. apakšpunkta.

	3.14. 8.16. Pakalpojuma sniedzējs nav atbildīgs par trešās personas sniegtajiem pakalpojumiem vai zaudējumiem, kas radušies Pasūtītājam šo trešo personu vainas dēļ. Izpildītājs atbild tikai par to Pakalpojuma daļu, ko sniedzis Izpildītājs.
	Grozījumi iepirkuma līguma projektā netiks veikti.
Skat. Komisijas atbildi pie 3.10. apakšpunkta.

	3.15. 8.17.	Pakalpojuma sniedzējs nav atbildīgs par kaitējumu, kas radies Pasūtītāja vai jebkuras trešās personas nolaidības dēļ, neatkarīgi vai tā ir nepienācīga rūpība vai rupja neuzmanība, krāpnieciska darbība vai bezdarbība, nepatiesas informācijas sniegšana vai saistību neizpilde, ko pieļāvis Pasūtītājs vai trešā persona.
	Grozījumi iepirkuma līguma projektā netiks veikti.
Skat. Komisijas atbildi pie 3.10. apakšpunkta.

	3.16. 8.18.	Pasūtītājs atlīdzina Pakalpojuma sniedzējam zaudējumus un uzņemas trešās personas prasījumus tiktāl, ciktāl ar tiesas nolēmumu nav atzīts, ka tie radušies Izpildītāja vainas dēļ.
	Grozījumi iepirkuma līguma projektā netiks veikti.
Skat. Komisijas atbildi pie 3.10. apakšpunkta.

	3.17. 8.19. Pakalpojuma sniedzējs nekādos apstākļos nav atbildīgs par Pasūtītāja vai tā saistītās personas radītiem zaudējumiem vai zaudējumiem, kas jebkādā veidā radušies Pasūtītāja vai jebkuras Pasūtītāja saistītās personas neuzmanīgas rīcības, krāpniecisku darbību vai bezdarbības, maldināšanas vai saistību neizpildes dēļ vai saistībā ar iepriekš minēto Pasūtītāja vai to saistīto personu rīcību. Saistītā persona ir jebkura juridiska vai fiziska persona, kas tieši vai netieši piedalās Pasūtītāja uzņēmuma vadībā, kontrolē to un/vai kam tieši vai netieši pieder Pasūtītāja uzņēmuma akcijas/kapitāla daļas, kā arī Pasūtītāja darbinieki un aģenti.
	Grozījumi iepirkuma līguma projektā netiks veikti.
Skat. Komisijas atbildi pie 3.10. apakšpunkta.

	3.18. 8.20. Pasūtītājs apņemas aizsargāt Pakalpojuma sniedzēju pret jebkādām darbībām, tiesvedībām, trešo personu prasībām, saistībām, izmaksām un izdevumiem (tajā skaitā, bez kādiem ierobežojumiem, pret jebkādām izmaksām, kas saistītas ar advokātu pakalpojumiem un Izpildītāja iesaistīto darbinieku patērēto laiku) un atlīdzināt minētās izmaksas un zaudējumus, kas radušies saistībā ar šajā Līgumā paredzētiem Pakalpojuma sniedzēja Pakalpojumiem un attiecināmi uz (i) jebkādu Līgumā paredzēto vai ar to saistīto Pasūtītāja pienākumu nepildīšanu, (ii) jebkādu kļūdainu informāciju, ko Pasūtītājs sniedzis saistībā ar Līguma izpildi, vai (iii) jebkādiem nepatiesiem Pasūtītāja apgalvojumiem attiecībā uz Pakalpojuma sniedzēja Pakalpojuma ietvaros iesniegtajiem nodevumiem vai to satura kļūdainu interpretāciju.
	Grozījumi iepirkuma līguma projektā netiks veikti.
Skat. Komisijas atbildi pie 3.10. apakšpunkta.

	3.19. 13.10.	Pasūtītājam ir tiesības vienpusēji izbeigt Līgumu bez Pakalpojuma sniedzēja piekrišanas jebkurā no šādiem gadījumiem:
[..]
13.10.2. Pakalpojuma sniedzējs vismaz divas reizes Pakalpojumu veica nekvalitatīvi, par ko Pasūtītājs ir iesniedzis Pakalpojuma sniedzējam vismaz divus paziņojumus par Pakalpojuma neatbilstību un tie izrādījušies pamatoti un Pakalpojuma sniedzējs nav iesniedzis iebildumus atbilstoši Līguma 5.12.punktam;
	Grozījumi iepirkuma līguma projektā netiks veikti.
Skat. Komisijas atbildi pie 3.3. apakšpunkta.

